شەفەق نیوز/ شانەی قەیرانەگە لە پەرلەمان عراق، ئمڕوو پەنجشەممە، هووشداری دا لە کارەسات ڤایڕۆس کۆڕۆنا لە بەغداد پایتەخت وەخاتر وەزارەت کەهرەبا.پەرلەمانتار عەباس علێوی ئەندام دەسەگە ئەرا ئاژانس شەفەق نیوز وت: ناوچەیلیگ هەس لە بەغداد لە مەترسیدارترین ناوچەگان دانریەێد لە پەتای ڤایڕۆس کۆڕۆنا، و ئی ناوچەیلە زیان وەخوەیان دوینن لەوەر کەهرەبا بڕین، و بایەسە وەزارەت کەهرەبا وەتایبەتی وەلیانەو رەفتار بکەێد، چوونکە تەنیا یەک ساعەت کەهرەبا ئەرایان رەسێد.علێوی وتیش؛ هەزاران تووشهاتگ لەی ناوچەیلە هەس، و فرەی دانیشتوەیلی کەرەنتین ماڵی کردنە، وتیش ؛ کەهرەبا بڕینەگە کاریگەری لەبان تەندرسییان دیرێد.هەمیش وت: روبەر ماڵەیل ناوچە جەماوەریەگان فرە بویچگە، و لەمەوقەی کەهرەبا بڕین، لەوەر گەرمی تووشهاتگەگە لەماڵ دەرچوود، ک بوودە کارەسات تەندروسی وگواستنەوەی پەتاگە وەشیوەیگ مەترسیدار، و هووشداریدا لە کارەساتیگ راستەقینە لە بەغداد، ک پەتاگە وەیشیەوە بڵاوه‌وبوود له‌ ناو گشت پایتەخت.وەرجەیە، حەسەن کەریم کەعبی جیگر یەکەم سەرۆک ئەنجومەن نوێنەران داوا لە وەزارەت کەهرەبا کرد ئه‌را چارەسەرکردن قەیران بڕین کەهرەبا لە گشت ناوچەیل بەغداد و پارێزگاگان، وهەمیش خەسەخانەو ناوندە تەندروسیەگان، و پرسیارکرد ئایا چوون گەلەگەمان سەرکەفتن لە بان کۆرۆنا وەدەس بارێد، و پابەندبوود وە قەیەغەگە لە سای بڕین هەمیشەیی کەهرەبا؟
